Hvis du vil ændre dine billetter, kan du gå til siden Min booking. Du kan foretage din anmodning direkte i chatten, som du finder i afsnittet "Foretag ændringer i din booking".
Du kan også kontakte vores kundeserviceteam via chat for at få hjælp til ændringen. Ændringsanmodninger kan kun behandles indenfor åbningstiderne, og kun når ændringen er tilladt i henhold til færgeselskabets politik for billetændringer.
Vores åbningstider for kundeservice er:
Mandag-lørdag: 08.00-19.30, søndag: 08.00-17.30 (EEST)
Desuden tilbyder Ferryhopper en ny funktion til selvbetjent (online) ændring, som understøttes af nogle af færgeselskaberne. Dette giver dig mulighed for at ændre din rejse direkte uden at skulle vente og kontakte vores kundeserviceteam. Du kan bare anmode om en ændring online via "Min booking" i afsnittet "Foretag ændringer i din booking". Vi er overbevist om, at flere og flere selskaber vil tage imod vores nye produkt.
Bemærk, at Ferryhopper opkræver et ændringsgebyr på 6 EUR pr. anmodning. Dette gebyr bortfalder for passagerer, der tilkøbte Support Plus-tjenesten, da de foretog deres booking. Hvis de nye billetter koster mere end dem, du oprindeligt bookede, skal du også betale prisforskellen.
Hvis din færge afgår inden for de næste 24 timer, kan vi muligvis ikke nå at behandle din anmodning i tide, og ændringen vil sandsynligvis ikke være mulig i henhold til færgeselskabets politik. I sådanne tilfælde er det bedst at gå til et af billetkontorerne eller rejsebureauerne i den havneby, du rejser fra, og anmode om billetændringen personligt. Du kan finde deres adresser og kontaktoplysninger i din bookingbekræftelsesmail.
Vigtig bemærkning: Hvis du allerede har afhentet dine billetter fra et afhentningssted, skal du returnere dem, før de ønskede ændringer kan blive behandlet. Du kan returnere dine billetter på vores kontorer eller på et af de rejsebureauer, der er nævnt i din bookingbekræftelsesmail.